Ivanka Trump

Si Ivana Marie "Ivanka" Trump (/ɪˈvɑːnkə/; born October 30, 1981) sarong negosyanteng Amerikana, fashion designer, autor, asin personalidad sa reality television. Siya aki ni Presidente kan Estados Unidos na si Donald Trump asin kan dating model na si Ivana Trump. Si Ivanka iyo an senior advisor kan ama niyang Presidente asin pinakaenot na Hudyo ka-myembro kan Nangengenot na Pamilya, na nagkumbertir pakaagom niya ki Jared Kushner.

Si Trump ika-apat na henerasyon na negosyante na nagsunod sa batay kan lola kan ina niya na si Elizabeth Christ Trump (na iyo an kagmukna kan kompanya), sa lolohon niyang si Fred Trump, asin sa ama niyang si Donald Trump. Si Ivanka nagin executive vice president kan pamilyang-pagrorogaring na kompanya, an The Trump Organization. Siya nagtukaw man na huwes sa TV show na The Apprentice na pagsasadiri ni tatay niya. Naghubo siya sa Washington, D.C. kan Enero 2017 kan an saiyang agom nanombrahan Senior Advisor sa Presidente.

Poon kan Marso 2017, siya nagserbi na sa administrasyon kan ama niya. Inasumir niya ining opisyal, asin mayong-sweldong posisyon kan an ibang nagmamasid nagkwestyon kan saiyang kamugtakan na igwa daang access sa mga klasipikadong materyal manta na dai sakop kan mga limnitasyon nin sarong empleyado federal. Masabi na siya dati nang parte kan sirkulong katrato kan Presidente dawa dai pa kabali sa administrasyon komo saro sa opisyal na empleyado.

Toltolan 

 Mga aki nin mga Presidente kan Estados Unidos

 Mga negosyanteng Amerikana